# Imatge que conté text, captura de pantalla, programari, Sistema operatiu  Descripció generada automàticament

# **Annex VI - Estatuts de l’associació**

**ESTATUTS DE L’ASSOCIACIÓ COMUNITAT ENERGÈTICA (...)**

**CAPÍTOL I**

**La denominació, els fins i el domicili**

**Article 1**

L’Associació \_\_\_\_\_\_\_ regula les seves activitats d’acord amb el que estableix la Llei 4/2008, de 24 d’abril, del llibre tercer del Codi civil de Catalunya, relatiu a les persones jurídiques; la Llei orgànica 1/2002, de 22 de març, reguladora del dret d’associació, els seus estatuts i, al seu cas, els seus reglament de règim intern.

**Article 2**

1. Els fins de l’associació són:

1. Impulsar un model energètic econòmicament i mediambientalment més sostenible.
2. Fomentar la participació en aquest procés de transició cap a un model energètic més just i democràtic.
3. Servir com vehicle per actuar de forma conjunta en relació amb iniciatives, projectes o accions de qualsevol classe relacionades amb l’energia.

2. Per aconseguir les seves finalitats, l’associació podrà dur a terme les activitats següents, sense perjudici de la necessitat d’obtenir la prèvia habilitació o complir amb els requisits aplicables a cadascuna que, d’acord amb la normativa aplicable en cada moment, pertoqui:

1. Disseny, instal·lació, promoció i gestió de projectes adreçats a la generació d’energia procedent de fonts renovables, d’estalvi i eficiència energètica, així com de projectes de substitució de fonts energètiques no renovables, tant amb recursos propis com aliens.
2. Generar, comerciar i arribar a acords de qualsevol mena per aprofitar l’energia procedent de fonts renovables.
3. Prestar serveis energètics.
4. Actuar com a empresa comercialitzadora d’energia.
5. Donar suport i col·laborar en iniciatives complementàries o sinergètiques a la transició energètica en aspectes socials com ara la formació i reciclatge professional, la pobresa energètica i la canalització de l’estalvi familiar o corporatiu.
6. Obtenir els recursos financers pels projectes i el conjunt de les activitats que es duguin a terme des de l’associació per promoure les seves finalitats.
7. Esdevenir i actuar, d’acord amb els requisits i possibilitats que en cada moment ofereixi la normativa sectorial elèctrica, com a comunitat d’energies renovables o comunitat ciutadana d’energia, realitzant una o varies de les activitats que la normativa prevegi per aquestes.
8. Qualsevol altra activitat que es consideri consonant amb les finalitats pròpies de l’associació, sempre que els beneficis que se’n derivin siguin destinats de forma exclusiva a l’assoliment dels fins esmentats.

**Article 3**

1. El domicili de l’associació s’estableix a \_\_\_\_\_\_\_\_\_\_ .

2. L’àmbit d’actuació de referència de l’associació serà el municipi de \_\_\_\_\_\_\_\_\_\_.

3. Per l’assoliment de les seves finalitats l’associació podrà realitzar les activitats esmentades a l’article 2, individual o conjuntament, a l’àmbit català, estatal o europeu, mantenint sempre el seu focus municipal.

4. L’associació tindrà una durada indefinida.

**CAPÍTOL II. Els membres de l’associació, els seus drets i les seves obligacions**

**Article 4**

Poden formar part de l’associació totes les persones físiques i jurídiques de l’àmbit de referència de l’associació que, de manera lliure i voluntària, tinguin interès en les seves finalitats.

Pel que fa a les persones físiques:

1. Cal que tinguin capacitat d’obrar.
2. Que tingui residència fiscal a \_\_\_\_\_\_\_\_\_, o que sigui propietària d’un immoble o estigui empadronat o empadronada en dita localitat.

Pel que fa a les persones jurídiques:

1. La sol·licitud d’ingrés ha de ser acordada per l’òrgan competent.
2. Les normes per les quals es regula la persona jurídica en qüestió no han d’excloure la possibilitat de formar part d’una associació.
3. Cal que tingui el seu domicili social a \_\_\_\_\_\_\_ o que desenvolupi una part significativa de la seva activitat econòmica a \_\_\_\_\_\_\_\_\_\_. Es considerarà complert aquest requisit:
	1. Si té més d’un \_\_\_% de la seva plantilla vinculada a centres situats a \_\_\_.
	2. Si té més de \_\_\_\_ llocs de treball vinculats a centres situats a \_\_\_\_.
	3. Si així es justifica mitjançant escrit dirigit a la Junta Directiva i aquesta, a la vista d’aquest escrit, així ho estima.

En qualsevol cas, per integrar-se a l’associació cal presentar una sol·licitud per escrit a la Junta Directiva, la qual prendrà una decisió sobre la petició en la primera reunió que tingui lloc i la comunicarà a l’Assemblea General més immediata.

**Article 5**

Són drets dels membres de l’associació:

1. Assistir amb veu i vot a les reunions de l’Assemblea General.
2. Elegir o ser elegits per als llocs de representació o per exercir càrrecs directius.
3. Exercir la representació que se’ls confereixi en cada cas.
4. Intervenir en el govern i les gestions, en els serveis i les activitats de l’associació, d’acord amb les normes legals i estatutàries.
5. Exposar a l’Assemblea i a la Junta Directiva tot el que considerin que pugui contribuir a fer més plena la vida de l’associació i més eficaç la realització dels objectius socials bàsics.
6. Sol·licitar i obtenir explicacions sobre l’administració i la gestió de la Junta Directiva o dels mandataris de l’associació.
7. Ser escoltats abans que s’adoptin mesures disciplinàries.
8. Rebre informació sobre les activitats de l’associació.
9. Fer ús dels serveis comuns que l’associació estableixi o tingui a la seva disposició.
10. Formar part dels grups de treball.
11. Posseir un exemplar dels estatuts.
12. Consultar els llibres de l’associació.

**Article 6**

Són deures dels membres de l’associació:

1. Comprometre’s amb les finalitats de l’associació i participar activament per assolir-les.
2. Contribuir al sosteniment de l’associació amb el pagament de quotes, derrames i altres aportacions econòmiques fixades pels estatuts i aprovades d’acord amb aquests.
3. Complir la resta d’obligacions que resultin de les disposicions estatutàries.
4. Acatar i complir els acords vàlidament adoptats pels òrgans de govern de l’associació.
5. Sotmetre a mediació les controvèrsies que sorgeixin per raó del funcionament de l’associació.

**Article 7**

Són causes per ser donat de baixa de l’associació:

1. Que ho decideixi la persona interessada, que ha de comunicar per escrit la seva decisió a la Junta Directiva. Una vegada rebuda la comunicació, es considerarà efectiva la baixa des de la data d’emissió de l’escrit.
2. No satisfer les quotes fixades.
3. No complir les obligacions estatutàries.

**CAPÍTOL III**

**L’Assemblea General**

**Article 8**

1. L’Assemblea General és l’òrgan sobirà de l’associació i tots els socis en formen part per dret propi i irrenunciable.

2. Els socis de l’associació, reunits en Assemblea General legalment constituïda, decideixen per majoria els assumptes que són competència de l’Assemblea.

3. Tots els socis queden subjectes als acords de l’Assemblea General, incloent-hi els absents, els qui en discrepen i els presents que s’han abstingut de votar.

**Article 9**

L’Assemblea General té les facultats següents:

1. Aprovar, si escau, la gestió de l’òrgan de govern, el pressupost i els comptes anuals.
2. Elegir i separar els membres de l’òrgan de govern i controlar-ne l’activitat.
3. Modificar els estatuts, inclòs el canvi de domicili social.
4. Acordar la forma i l’import de les contribucions al finançament de l’associació o al pagament de les seves despeses, incloent-hi les aportacions al patrimoni de l’associació.
5. Acordar la transformació, la fusió, l’escissió o la dissolució de l’associació.
6. Acordar l’ingrés i la baixa en federacions o confederacions.
7. Sol·licitar la declaració d’utilitat pública.
8. Aprovar els reglaments de règim intern i les seves modificacions.
9. Conèixer les sol·licituds presentades per ser soci, i també les altes i les baixes per una raó diferent de la separació definitiva.
10. Acordar o ratificar, si escau, la baixa disciplinària i les altres sancions imposades per la Junta Directiva per faltes molt greus.
11. Resoldre sobre les qüestions que no estiguin expressament atribuïdes a cap altre òrgan de l’associació.

**Article 10**

1. L’Assemblea General es reuneix en sessió ordinària com a mínim un cop l’any, dins dels sis mesos següents a la data de tancament de l’exercici econòmic.

2. L’òrgan de govern pot convocar l’Assemblea General amb caràcter extraordinari sempre que ho consideri convenient, i ho ha de fer quan ho sol·liciti una desena part dels associats; en aquest cas, l’Assemblea ha de tenir lloc dins el termini de trenta dies a comptar de la sol·licitud.

**Article 11**

1. L’Assemblea és convocada per l’òrgan de govern mitjançant una convocatòria que ha de contenir, com a mínim, l’ordre del dia, el lloc, la data i l’hora de la reunió.

2. La convocatòria s’ha de comunicar quinze dies abans de la data de la reunió, individualment i mitjançant un escrit adreçat al domicili postal, a l’adreça de correu electrònic o a altres mitjans telemàtics de comunicació que constin identificats en la relació actualitzada d’associats que ha de tenir l’associació.

3. Les reunions es poden dur a terme per mitjà de videoconferència o d’altres mitjans de comunicació, sempre que quedi garantida la identificació dels assistents, la continuïtat de la comunicació, la possibilitat d’intervenir en la deliberació i l’emissió del vot. En aquest cas, s’entén que la reunió se celebra on és la persona que la presideix.

 4. Les reunions de l’Assemblea General, les presideix el president de l’associació. Si no hi és, l’han de substituir, successivament, el vicepresident o el vocal de més edat de la Junta. Hi ha d’actuar com a secretari qui ocupi el mateix càrrec a la Junta Directiva.

5. El secretari redacta l’acta de cada reunió, que ha de signar juntament amb el president, en la qual hi ha de figurar un extracte de les deliberacions, el text dels acords adoptats, el resultat numèric de les votacions i la llista de les persones assistents.

6. Al començament de cada reunió de l’Assemblea General es llegeix l’acta de la sessió anterior a fi que s’aprovi o s’esmeni. Cinc dies abans, de tota manera, l’acta i qualsevol altra documentació ha d’estar a disposició dels socis al local social.

**Article 12**

1. L’Assemblea General es constitueix vàlidament sigui quin sigui el nombre de socis presents o representats.

2. Una \_\_\_\_\_\_\_\_ part dels socis pot sol·licitar a l’òrgan de govern la inclusió en l’ordre del dia d’un o més assumptes per tractar. En el cas que ja s’hagi convocat l’Assemblea, poden fer-ho dins el primer terç del període comprès entre la recepció de la convocatòria i la data en què aquest òrgan s’ha de reunir. L’Assemblea únicament pot adoptar acords respecte als punts inclosos en l’ordre del dia, llevat que s’hagi constituït amb caràcter universal o que els acords es refereixin a la convocatòria d’una nova Assemblea.

**Article 13**

1. En les reunions de l’Assemblea General, correspon un vot a cada membre de l’associació.

2. Els acords es prenen per majoria simple de vots dels socis presents o representats. Els vots, nuls, en blanc o abstencions no es tindran en compte a efectes d’adopció dels acords.

3. Es poden adoptar acords sense reunió de manera excepcional —a instància del president de l’associació, de dos terços dels membres de la junta directiva o una vintena part dels associats— mitjançant l’emissió del vot per correspondència postal, comunicació telemàtica o qualsevol altre mitjà, sempre que quedin garantits els drets d’informació i de vot, que quedi constància de la recepció del vot i que se’n garanteixi l’autenticitat. S’entén que l’acord s’adopta al lloc del domicili de la persona jurídica i en la data de recepció del darrer dels vots vàlidament emesos.

4.Per adoptar acords sobre la modificació dels estatuts, la dissolució de l’associació, la constitució d’una federació amb associacions similars o la integració en una de ja existent, i la disposició o alienació de béns, es requereix una majoria qualificada dels socis presents o representats (els vots afirmatius superen la meitat dels emesos). En qualsevol cas, l’elecció de la Junta Directiva, si es presenten diverses candidatures, es fa per acord de la majoria simple o relativa dels socis presents o representats (més vots a favor que en contra).

5. Les candidatures que es presenten formalment tenen dret a una còpia de la llista dels socis i dels seus domicilis i adreces de correu electrònic, sempre que se n’hagi obtingut l’autorització expressa.

6. Els associats que no estiguin al corrent de pagament de quotes, derrames i altres aportacions econòmiques fixades pels estatuts i aprovades d’acord amb aquests no podran votar a l’Assemblea, tret que no se’ls hagi requerit prèviament pel tresorer, d’acord amb l’article 22.f.

**CAPÍTOL IV**

**La Junta Directiva**

**Article 14**

1. La Junta Directiva regeix, administra i representa l’associació. Componen aquest òrgan el president, el vicepresident, el secretari, el tresorer i els vocals, càrrecs que han de ser exercits per persones diferents.

2. L’elecció dels membres de la Junta Directiva, que han de ser socis i majors d’edat, es fa per votació de l’Assemblea General. Les persones elegides entren en funcions després d’haver acceptat el càrrec. Per a ser membre de la Junta Directiva s’ha d’estar en ple ús dels drets civils i no trobar-se incursos en motius d’incompatibilitat establerts a la legislació vigent, i que aquests mateixos requisits, excepte el de la condició de soci, els han de complir les persones físiques que actuïn en representació dels càrrecs que siguin persones jurídiques.

3. El nomenament i el cessament dels càrrecs s’han de comunicar al Registre d’associacions mitjançant un certificat, emès pel secretari sortint amb el vistiplau del president sortint, que ha d’incloure també l’acceptació del nou president i del nou secretari.

4. Els membres de la Junta Directiva exerceixen el càrrec gratuïtament.

**Article 15**

1. Els membres de la Junta Directiva exerceixen el càrrec durant un període de cinc anys, sense perjudici que puguin ser reelegits.

2. El cessament dels càrrecs abans d’extingir-se el termini reglamentari del seu mandat pot esdevenir-se per:

1. Mort o declaració d’absència, en el cas de les persones físiques, o extinció, en el cas de les jurídiques.
2. Incapacitat o inhabilitació.
3. Renúncia notificada a l’òrgan de govern.
4. Separació acordada per l’assemblea general.
5. Qualsevol altra causa que estableixin la llei o els estatuts.

3. Les vacants que es produeixin en la Junta Directiva s’han de cobrir en la primera reunió de l’Assemblea General que tingui lloc. Mentrestant, un membre de l’associació pot ocupar provisionalment el càrrec vacant.

**Article 16**

1. La Junta Directiva té les facultats següents:

1. Representar, dirigir i administrar l’associació de la manera més àmplia que reconegui la llei; així mateix, complir les decisions preses per l’Assemblea General, d’acord amb les normes, instruccions i directrius que aquesta Assemblea estableixi.
2. Prendre els acords que calgui en relació amb la compareixença davant dels organismes públics i per exercir tota mena d’accions legals i interposar els recursos pertinents.
3. Proposar a l’Assemblea General la defensa dels interessos de l’associació.
4. Proposar a l’Assemblea General la defensa de l’establiment de les quotes que els membres de l’associació han de satisfer.
5. Convocar les assemblees generals i controlar que es compleixin els acords que s’hi adoptin.
6. Presentar el balanç i l’estat de comptes de cada exercici a l’Assemblea General perquè els aprovi, i confeccionar els pressupostos de l’exercici següent.
7. Contractar els empleats que l’associació pugui tenir.
8. Inspeccionar la comptabilitat i preocupar-se perquè els serveis funcionin amb normalitat.
9. Establir grups de treball per aconseguir de la manera més eficient i eficaç els fins de l’associació, i autoritzar els actes que aquests grups projectin dur a terme.
10. Nomenar els vocals de la Junta Directiva que s’hagin d’encarregar de cada grup de treball, a proposta dels mateixos grups.
11. Dur a terme les gestions necessàries davant d’organismes públics, entitats i altres persones, per aconseguir:
	* 1. Subvencions o altres ajuts.
		2. Ús de locals o edificis que puguin arribar a ser un lloc de convivència i comunicació i també un centre de recuperació ciutadana.
12. Obrir comptes corrents i llibretes d’estalvis a qualsevol establiment de crèdit o d’estalvi i disposar dels fons que hi hagi en aquest dipòsit. La disposició dels fons es determina a l’article 28.
13. Resoldre provisionalment qualsevol cas que no hagin previst els estatuts i donar-ne compte en la primera reunió de l’Assemblea General.
14. Redactar les propostes de reglaments de règim intern per donar encabir, articular o resposta a situacions, iniciatives o projectes específics, les quals haurà de portar davant de la primer reunió de l’Assemblea General per a la seva aprovació.
15. Qualsevol altra facultat que no estigui atribuïda d’una manera específica a algun altre òrgan de govern de l’associació o que li hagi estat delegada expressament.

**Article 17**

1. La Junta Directiva, convocada prèviament pel president o per la persona que el substitueixi, s’ha de reunir en sessió ordinària amb la periodicitat que els seus membres decideixin, que en cap cas no pot ser inferior a una vegada cada trimestre.

2. S’ha de reunir en sessió extraordinària quan el president la convoqui amb aquest caràcter o bé si ho sol·licita un terç dels membres que la componen.

3. Les reunions es poden dur a terme per mitjà de videoconferència o d’altres mitjans de comunicació, sempre que quedi garantida la identificació dels assistents, la continuïtat de la comunicació, la possibilitat d’intervenir en la deliberació i l’emissió del vot. En aquest cas, s’entén que la reunió se celebra on és la persona que la presideix.

**Article 18**

1. La Junta Directiva queda constituïda vàlidament si ha estat convocada amb antelació i hi ha un quòrum de la meitat més un dels seus membres.

2. Els membres de la Junta Directiva estan obligats a assistir a totes les reunions que es convoquin, encara que, per causes justificades, poden excusar-se’n. L’assistència del president o del secretari o de les persones que els substitueixin hi és necessària sempre.

3. La Junta Directiva pren els acords per majoria simple de vots dels assistents.

4. Es poden adoptar acords sense reunió de manera excepcional —a instància del president de l’associació o de dos terços dels membres de la junta directiva— mitjançant l’emissió del vot per correspondència postal, comunicació telemàtica o qualsevol altre mitjà, sempre que quedin garantits els drets d’informació i de vot, que quedi constància de la recepció del vot i que se’n garanteixi l’autenticitat. S’entén que l’acord s’adopta al lloc del domicili de la persona jurídica i en la data de recepció del darrer dels vots vàlidament emesos.

**Article 19**

1. La Junta Directiva pot delegar alguna de les seves facultats en una o diverses comissions o grups de treball si compta, per fer-ho, amb el vot favorable dels dos terços del seus membres.

2. També pot nomenar, amb el mateix quòrum, un o uns quants mandataris per exercir la funció que els confiï amb les facultats que cregui oportú conferir-los en cada cas.

3. No són delegables la formulació dels comptes ni els actes que hagin de ser autoritzats o aprovats per l’Assemblea General.

**Article 20**

Els acords de la Junta Directiva s’han de fer constar en el llibre d’actes i els han de signar el secretari i el president. En iniciar-se cada reunió de la Junta Directiva, s’ha de llegir l’acta de la sessió anterior perquè s’aprovi o es rectifiqui, si és procedent.

**CAPÍTOL V**

**La presidència i la vicepresidència**

**Article 21**

1. Són pròpies del president les funcions següents:

1. Dirigir i representar legalment l’associació, per delegació de l’Assemblea General i de la Junta Directiva.
2. Presidir i dirigir els debats, tant de l’Assemblea General com de la Junta Directiva.
3. Emetre un vot de qualitat decisori en els casos d’empat.
4. Establir la convocatòria de les reunions de l’Assemblea General i de la Junta Directiva.
5. Visar les actes i els certificats confeccionats pel secretari de l’associació.
6. Les atribucions restants pròpies del càrrec i les delegades per l’Assemblea General o la Junta Directiva.

2. El president és substituït, en cas d’absència o malaltia, pel vicepresident —si n’hi ha— o el vocal de més edat de la Junta, per aquest ordre.

**CAPÍTOL VI**

**La tresoreria i la secretaria**

**Article 22**

El tresorer té les següents funcions:

1. Custòdia i el control dels recursos de l’associació.
2. Elaboració del pressupost, el balanç i la liquidació de comptes.
3. Gestionar un llibre de caixa.
4. Signar els rebuts de quotes i altres documents de tresoreria.
5. Pagar les factures aprovades per la Junta Directiva, les quals han de ser visades prèviament pel president, i ingressar el que sobra en dipòsits oberts en establiments de crèdit o d’estalvi.
6. Requerir als socis, amb una antelació mínima d’una setmana, el pagament d’aquelles quotes, derrames i altres aportacions econòmiques fixades pels estatuts i aprovades d’acord amb aquests que no estiguessin liquidades, avisant-los que la manca de pagament comporta la no possibilitat d’exercir el dret de vot a l’Assemblea.

**Article 23**

El secretari té les següents funcions:

1. Custodiar la documentació de l’associació.
2. Aixecar, redactar i signar les actes de les reunions de l’Assemblea General i la Junta Directiva
3. Redactar i autoritzar els certificats que calgui lliurar
4. Portar el llibre de registre de socis
5. Donar curs a les comunicacions sobre designació de Juntes Directives i els altres acords socials inscriptibles als registres corresponents.
6. Donar compliment a les obligacions documentals en els termes que legalment corresponguin.

**CAPÍTOL VII**

**Les comissions o grups de treball**

**Article 24**

1. La creació i constitució de qualsevol comissió o grup de treball, ho han de plantejar els membres de l’associació que vulguin formar-los, que n’han d’assabentar la Junta Directiva i explicar les activitats que es proposen dur a terme.

2. La Junta Directiva s’ha d’ocupar d’analitzar les diferents comissions o grups de treball, els encarregats dels quals li han de presentar un cop cada tres mesos un informe detallat de les seves actuacions.

**CAPÍTOL VIII**

**El règim econòmic**

**Article 25**

Els recursos econòmics de l’associació es nodreixen de:

1. Les quotes que fixa l’Assemblea General per als seus membres.
2. Les subvencions oficials o particulars.
3. Les donacions, les herències o els llegats.
4. Les rendes del patrimoni mateix o bé d’altres ingressos que puguin obtenir-se.
5. Qualsevol altre recurs econòmic d’origen lícit.

**Article 26**

1. L’associació es constitueix sense patrimoni inicial de cap tipus.

2. Tots els membres de l’associació tenen l’obligació de sostenir-la econòmicament, mitjançant quotes o derrames, de la manera i en la proporció que determini l’Assemblea General a proposta de la Junta Directiva.

3. L’Assemblea General pot establir quotes d’ingrés, quotes periòdiques mensuals —que s’han d’abonar per mesos, trimestres o semestres, segons el que disposi la Junta Directiva— i quotes extraordinàries.

4. Els reglaments de règim intern podran realitzar l'articulació de determinats projectes o iniciatives que, estant amb sintonia amb les finalitats de l'associació, puguin, per raons objectives de caràcter tècnic, legal, etc. no ser accessibles a la totalitat dels membres de la instal·lació en termes d’igualtat. Aquest pot ser el cas per exemple de projectes de promoció d'instal·lacions d'autoconsum col·lectiu o esquemes de compra d'energia autoconsumida provinent d'instal·lacions de proximitat, projectes de xarxes de calor i fred, etc.

Sense perjudici de la articulació específica d'aquests projectes o iniciatives als reglaments de règim intern específics que per cada tipologia de projecte, iniciativa o actuació siguin proposats per la Junta Directiva i aprovats per l'Assemblea General, s'estableix estatutàriament que les quotes o derrames específiques d'aquests projectes només seran exigibles als socis que, una vegada aprovat el reglament de règim intern, manifestin per escrit la seva voluntat de participar en el projecte o iniciativa específica i d’assumir les quotes o derrames específiques que se’n derivin conforme el reglament de règim intern en qüestió

**Article 27**

L’exercici econòmic coincideix amb l’any natural i queda tancat el 31 de desembre.

**Article 28**

1. En els comptes corrents o llibretes d’estalvis obertes en establiments de crèdit o d’estalvi, hi han de figurar les signatures del president, el tresorer i el secretari.

2. Per poder disposar dels fons n’hi ha prou amb dues signatures, una de les quals ha de ser la del tresorer o bé la del president.

**CAPÍTOL IX**

**El règim disciplinari**

**Article 29**

1. L’òrgan de govern pot sancionar les infraccions comeses pels socis.

2. Aquestes infraccions es poden qualificar de lleus, greus i molt greus, i les sancions corresponents poden anar des d’una amonestació fins a l’expulsió de l’associació, segons el que estableixi el reglament intern.

3. El procediment sancionador s’inicia d’ofici o bé com a conseqüència d’una denúncia o comunicació. En el termini de 10 dies, la Junta Directiva nomena un instructor, que tramita l’expedient sancionador i proposa la resolució en el termini de 15 dies, amb audiència prèvia del presumpte infractor. La resolució final, que ha de ser motivada i aprovada per dues terceres parts dels membres de la Junta Directiva, l’adopta aquest òrgan de govern també dins d’un període de 15 dies.

4. En els casos de sancions per faltes molt greus acordades per la Junta Directiva, les persones interessades poden sol·licitar la ratificació de la sanció davant la primera Assemblea General que tingui lloc.

**CAPÍTOL X**

**La dissolució**

**Article 30**

L’associació es pot dissoldre si ho acorda l’Assemblea General, convocada amb caràcter extraordinari expressament per a aquest fi.

**Article 31**

1. Un cop acordada la dissolució, l’Assemblea General ha de prendre les mesures oportunes tant pel que fa a la destinació dels béns i drets de l’associació, com a la finalitat, l’extinció i la liquidació de qualsevol operació pendent.

2. L’Assemblea està facultada per elegir una comissió liquidadora sempre que ho cregui necessari.

3. Els membres de l’associació estan exempts de responsabilitat personal. La seva responsabilitat queda limitada a complir les obligacions que ells mateixos hagin contret voluntàriament.

4. El romanent net que resulti de la liquidació s’ha de lliurar directament a l’entitat pública o privada sense afany de lucre que, en l’àmbit territorial d’actuació de l’associació, hagi destacat més en la seva activitat a favor d’obres benèfiques.

5. Les funcions de liquidació i d’execució dels acords a què fan referència els apartats anteriors d’aquest mateix article són competència de la Junta Directiva si l’Assemblea General no confereix aquesta missió a una comissió liquidadora especialment designada a aquest efecte.

A \_\_\_\_\_\_\_\_\_\_, en data \_\_\_\_\_\_

